Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12159

a) Szabványok és Ajánlott Gyakorlati Eljárások, melyeket a Tanács az Egyezmény előírásai szerint fogadott el. Ezeket az alábbiakkal határozzuk meg: 2007/70/II. szám Szabvány: Bármilyen olyan előírás a fizikai jellemzőkre, konfigurációra, anyagra, teljesítményre, személyzetre vagy eljárásra vonatkozólag, amelynek egységes alkalmazását szükségesnek ítélték a nemzetközi léginavigáció biztonsága és szabályossága érdekében, és amelynek meg kell felelni az Egyezmény szerint, ha ez a megfelelés nem lehetséges, akkor kötelező a Tanács értesítése a 38. Cikkely előírásainak megfelelően. Ajánlott Gyakorlati Eljárás: Bármely olyan előírás a fizikai jellemzőkre, konfigurációra, anyagra, teljesítményre, személyzetre, vagy eljárásra vonatkozólag, amelyeknek egységes alkalmazását kívánatosnak ismerték el a nemzetközi léginavigáció biztonsága, szabályossága és hatékonysága érdekében, és amelyekre a Szerződő Államoknak törekedniük kell annak érdekében, hogy megfeleljenek az Egyezménynek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes